Gimpo internasjonale lufthavn

Gimpo internasjonale lufthavn  (eller bare Gimpo lufthavn, tidligere Kimpo internasjonale lufthavn), ligger helt vest i byen Seoul, hovedstad i Sør-Korea.

Flyplassen var byen og omlandets viktigste internasjonale flyplass inntil den ble erstattet av Incheon internasjonale lufthavn 29. mars 2001. Gimpo brukes i dag til innenrikstrafikk, samt noen få internasjonale ruter, og er i dag landets nest største flyplass.

Innenriksflygninger 
 Asiana Airlines (Gwangju, Jeju, Muan, Pohang, Sacheon-Jinju, Ulsan, Yeosu)
 Air Busan (Busan)
 Hansung Airlines (Jeju)
 Jeju Air (Jeju)
 Jin Air (Jeju)
 Korean Air (Busan, Gwangju, Jeju, Pohang, Sacheon-Jinju, Ulsan, Yeosu)
 Yeongnam Air (Busan, Jeju)
 Flygninger til Daegu ble flyttet til Incheon internasjonale lufthavn.

Internasjonale by-til-by flygninger 
 All Nippon Airways (Tokyo-Haneda)
 Asiana Airlines (Osaka-Kansai, Shanghai-Hongqiao, Tokyo-Haneda)
 China Eastern Airlines (Shanghai-Hongqiao)
 Japan Airlines (Tokyo-Haneda)
 Korean Air (Shanghai-Hongqiao, Tokyo-Haneda)
 Shanghai Airlines (Shanghai-Hongqiao)

Historie 

Flyplassen hadde sin spede begynnelse på en rullebane bygd av de japanske okkupasjonsstyrkene mellom 1939 og 1942. Flyplassen spilte en viktig rolle under Koreakrigen og ble i 1958 internasjonal lufthavn for den sørkoreanske hovedstaden.

Siden da har Gimpo vokst til å bli en viktig flyplass, og hadde en innenriksterminal og to utenriksterminaler, før de internasjonale flygningene ble flyttet til Incheon. Gimpo har i dag to rullebaner, to passasjerterminaler og en godsterminal.

Flyplassen ligger sør for elva Han i den vestre delen av Seoul. Navnet er det samme som den nærliggende byen Gimpo, som flyplassen var en del av.

I mange år gikk Gimpolinja til flyplassen, men denne jernbanestrekningen er i dag nedlagt. På 1990-tallet ble Seouls undergrunnsbane forlenget for å betjene Gimpo. Jernbaneforbindelsen AREX knytter Incheon internasjonale lufthavn og Gimpo internasjonale lufthavn sammen med Seoul sentrum.

Se også 
 Incheon internasjonale lufthavn – Seouls nåværende internasjonale flyplass.

Referanser

Eksterne lenker 
 
 

Transport i Seoul
Flyplasser i Sør-Korea
Byggverk i Seoul